Suchinthana/ta-wikipedia huggingface dataset:
புகழ்பெற்ற மதுரை மக்களின் பட்டியல்

புகழ்பெற்ற மதுரை மக்களின் பட்டியல் (List of people from Madurai) என்பது மதுரையில் பிறந்து அல்லது தங்கள் வாழ்க்கையைத் மதுரையில் அடிப்படையாகக் கொண்டு தமது துறையில் புகழ் பெற்றவர்களின் பட்டியல் ஆகும்.

ஆன்மீகம் 
 மாணிக்கவாசகர்
 மங்கையர்க்கரசியார் நாயனார்
 குலச்சிறை நாயனார்
 போதிசேனர்
 சீத்தலைச்சாத்தனார் (காப்பியப் புலவர்)

அறிஞர்கள் 
 சுப்பையர் சுப்பிரமணிய ஐயர்
 சாலமன் பாப்பையா
 க. பாசுக்கரன்

நடனக்கலைஞர்கள்

 ருக்மிணி தேவி அருண்டேல் - பரதநாட்டியம் கலைஞர், கலாசேத்திரா நிறுவனர்
 அனிதா ரத்னம்

தொழில்முனைவோர் 
 கருமுத்து தியாகராசர், தியாகராசர் கல்விக் குழுமத் தலைவர்
 சுந்தர் பிச்சை - கூகுள் அதிகாரி
 இராஜஸ்ரீ பிர்லா, ஆதித்ய பிர்லாவின் மனைவி
 எஸ். எம். நாயகம் 
 கருமுத்து தி. கண்ணன்
 கே. எல். என். கிருஷ்ணன்
 சி. வி. குமார்
 சுரேஷ் கிருஷ்ணா (தொழிலதிபர்)

பத்திரிகையாளர் 
 சித்ரா பாரூச்சா- பிபிசி டிரஸ்ட்டின் முன்னாள் தலைவர்

சமூகசேவகர்கள் 
 கோபி ஷங்கர் மதுரை
 சுவப்னா - அரசுத் தேர்வாணையத்தில் தேர்வெழுதிய முதல் திருநங்கை.
 நாராயணன் கிருஷ்ணன்

இலக்கியம் 
 ஆ. கார்மேகக் கோனார்
 அப்துல் ரகுமான்
 சு. வெங்கடேசன்
 கௌசல்யா ஹார்ட்
 மு. மேத்தா
 பா. வெங்கடேசன்

இசைத்துறை
 ம. ச. சுப்புலட்சுமி
 டி. என். சேசகோபாலன்
 மதுரை டி. சீனிவாசன்
 மதுரை மணி ஐயர்
 டி. எம். சௌந்தரராஜன்
 நாம்நாத் ராகவன்
 அம்புஜம் கிருஷ்ணா
 அனந்தலட்சுமி சடகோபன்
 எம். எஸ். சுந்தரி பாய்
 கனிகா (நடிகை)
 சாம் சி. எஸ்.
 பரவை முனியம்மா
 ரமணியம்மாள்
 ஜஸ்டின் பிரபாகரன்

திரைத் துறை
 பாரதிராஜா
 இளையராஜா
 மணிரத்னம்
 அமீர்
 பாலா (இயக்குநர்)
 சேரன் (திரைப்பட இயக்குநர்)
 சிம்புதேவன்
 கனிகா (நடிகை)
 கார்த்திக் சுப்புராஜ்
 ராமராஜன்
 சசிகுமார் (இயக்குநர்)
 சாம் (தமிழ் நடிகர்)
 சுசி கணேசன்
 விவேக் (நடிகர்)
 வடிவேலு (நடிகர்)
 விஜய் சேதுபதி
 விசயகாந்து
 சமுத்திரக்கனி
 கு. ஞானசம்பந்தன்
 பட்டிமன்றம் ராஜா
 சி. வி. குமார்
 சூரி
 சீனிவாசன் (நடிகர்)
 வேல்ராஜ்
 சண்முகராஜன்
 கஞ்சா கறுப்பு
 பாண்டி (நடிகர்)
 ஜெயம் ரவி
 மோ. ராஜா
 ரோபோ சங்கர்
 அட்லீ
 சாலமன் பாப்பையா

அரசியல் மற்றும் பொதுவாழ்வு 
 ஆர். வி. சுவாமிநாதன்
 இரா. கோபாலகிருஷ்ணன்
 எசு. குணசேகரன்
 என். சங்கரய்யா
 எஸ். எஸ். சரவணன்
 ஏ. ஜி. எஸ். இராம்பாபு
 ஏ. ஜி. சுப்புராமன்
 கு. திருப்பதி
 கே. டி. கே. தங்கமணி
 கோ. தளபதி
 டி. கே. ரங்கராஜன்
 நா. ம. ரா. சுப்பராமன்
 ப. ராமமூர்த்தி
 பி. மூர்த்தி
 மு. க. அழகிரி
 மாயாண்டி பாரதி
 பொ. தி. இராசன்
 பி. டி. ஆர். பழனிவேல்ராசன்
 பழனிவேல் தியாகராஜன்
 எஸ். எம். முகம்மது செரிப் முன்னாள் நாடாளுமன்ற உறுப்பினர்
 ஜனா கிருஷ்ணமூர்த்தி
 நிர்மலா சீதாராமன், இந்திய நிதி அமைச்சர்
 சிதம்பர பாரதி
 பொ. மோகன்
 அங்கிடி செட்டியார் - முன்னாள் துணைக் குடியரசுத் தலைவர், மொரிசியசு
 அ. வைத்தியநாத ஐயர்
 எஸ். கே. பாலகிருஷ்ணன்
 மதுரை முத்து (மேயர்)
 பழ. நெடுமாறன்
 பெ. அமுதா

விளையாட்டு 
 ஏ. பழனிசாமி
 மகேஷ் சந்திரன் பஞ்சநாதன்

மென்பொருள்
 சுந்தர் பிச்சை

மேற்கோள்கள்

மதுரை மக்கள்
தமிழகப் பட்டியல்கள்
இலின்னேயசு சமூகத்தின் தாவர ஆய்விதழ்

இலின்னேயசு சமூகத்தின் தாவர ஆய்விதழ் (Botanical Journal of the Linnean Society) என்பது இலின்னேயசு சமூகம் ஒவ்வொரு மாதமும் தாவரத்திணைத் தொடர்புடைய, முதன்மையான மூல ஆய்வுதாள்களை வெளியிடும். இந்த ஆய்விதழ் முக்கியமான உயிரியல் வகைப்பாடு குறித்தவைகளையே வெளியிடும் நோக்கத்தையே கொண்டுள்ளது. தாவர இனம் குறித்தவைகள், பூஞ்சைகள் ஆகியவற்றின் உடற்கூற்றியல், உயிரியல் அமைப்புமுறை, உயிரணு உயிரியல், சூழலியல், மக்கள் தாவரத்தொடர்பியில், எதிர்மின்னி நுண்நோக்கி, உருவத்தோற்றவியல், தொல் தாவரவியல், மகரந்தத்தூளியல், தாவர வேதியியல் பிரிவுகள் குறித்த ஆய்வறிக்கைகளும் இவற்றில் அடங்கும். இதன் பதிப்புகள் அச்சு வடிவத்திலும், இணையப் பக்க வடிவிலும் வெளிவருகிறது.

தாவரவியல் குறித்து சார்லசு டார்வின், ஆல்பிரடு அரசல் வாலேசு போன்றவர்களின் ஆய்வுகள், 1858 ஆம் ஆண்டில் இருந்து வெளிவந்த இதழிலிருந்து (Biological Journal of the Linnean Society),  இவ்விதழ் தோற்றம் பெற்றது குறிப்பிடதக்கதாகும்.

மேற்கோள்கள்

வெளியிணைப்புகள்
 Special Issue: Plant anatomy: traditions and perspectives
 Special Issue: Bromeliaceae as a model group in understanding the evolution of Neotropical biota
 Special Issue: Grass systematics, evolution and conservation: multidisciplinary perspectives
 Botanical Journal of the Linnean Society at எஸ்சிஐமகோ ஆய்விதழ் தரம்
 Botanical Journal of the Linnean Society at HathiTrust Digital Library
 Botanical Journal of the Linnean Society at Botanical Scientific Journals

தாவர வகைப்பாட்டியல் அமைப்புகள்
தாவரவியல் ஆய்விதழ்கள்
இரண்டாம் ஜெகந்நாத கஜபதி நாராயண தேவன்

இரண்டாம் ஜெகந்நாத கஜபதி நாராயண தேவன் (Jagannatha Gajapati Narayana Deo II ) இன்றைய ஒடிசாவிலும், ஆந்திரப் பிரதேசத்திலும் அமைந்துள்ள உள்ள பரலகேமுண்டி தோட்டத்தின் மன்னராக கி.பி.1736 முதல் 1771 வரை இருந்தார். இவர் கேமுண்டி கங்கர் கிளையின் கீழைக் கங்க வம்சத்தைச் சேர்ந்தவர்.

பின்னணி 
ஒடிசா, முகலாயர்கள், மராட்டியர்கள், பிரஞ்சு மற்றும் பிரித்தானிய போன்ற வெளி சக்திகள் பிரதேசத்தின் கட்டுப்பாட்டிற்காக ஆக்கிரமைத்து வந்த நேரத்தில் தனது பதினெட்டாவது வயதில் அரியணை ஏறினார். இவர் குர்தா போய் வம்ச மன்னர் பிரகிசோர் தேவன் மற்றும் விஜயநகரம் தோட்ட மன்னர் இரண்டாம் பூசபதி விஜயராம ராஜு மீது படையெடுத்து இருவரையும் தோற்கடித்தார்.

ஒடிசாவின் இழந்த மகிமையையும் அதன் தனித்துவமான இந்து கலாச்சாரத்தையும் ஜெகந்நாதர் வழிபாட்டின் பாரம்பரியத்தைச் சுற்றியே புத்துயிர் பெறுவதற்கு இவர் தனது கடைசி பெரும் முயற்சிகளை மேற்கொண்டார். இவர் ஐதராபாத் நிசாமின் அதிகாரத்தை மீறி தனது சொந்த இறையாண்மையை பராமரித்து வந்தார். இந்தியாவின் கிழக்குப் பகுதியில் புதிய ஐரோப்பிய காலனித்துவவாதிகளுடன் மோதல்களில் ஈடுபட்ட முதல் ஆட்சியாளர்களில் இவரும் ஒருவர். ஒடிசாவின் பண்டைய நிலத்தை வெளிப்புற ஆக்கிரமிப்பாளர்களிடமிருந்து விடுவிப்பதற்கும், கடந்த காலத்திலிருந்து இழந்த கீழைக் கங்க வம்சம்-கஜபதி பேரரசின் மகிமையின் மறுமலர்ச்சிக்கும் மூலோபாய இராஜதந்திர திட்டங்களை வகுப்பதில் இவர் தனது வாழ்க்கையின் இறுதி வரை முயற்சி செய்தார்.

இராணுவ ஈடுபாடுகள் 

ஜெகந்நாத நாராயண தேவன், ஒடிசாவின் பண்டைய நிலத்தையும் அதன் சிறந்த இந்து கலாச்சாரத்தையும் வெளிப்புற சக்திகளின் பிடியிலிருந்து அகற்ற எண்ணினார். எதிரிகளுக்கு எதிராக ஒன்றுபடுவதற்கும், ஒடிசாவை விடுவிப்பதற்கும், துணைக் கண்டத்தில் இராணுவ சக்தியாக ஒடிசாவின் பாரம்பரியத்தைப் புதுப்பிப்பதற்கும் இவர் பல்வேறு உள்ளூர் ஆட்சியாளர்களிடம் உதவி கோரினார். இருப்பினும், அவர்களில் பெரும்பாலோர் மராட்டியர்களின் ஆட்சியாளர்களாகவோ அல்லது முழுமையான இராணுவ சக்தியற்றவர்களாகவோ இருந்ததால், அவர்களை ஒன்றிணைக்கும் முயற்சியில் தோல்வியடைந்தார். கோர்த்தாவின் ஆட்சியாளரும், புரியில் உள்ள ஜெகந்நாதர் கோவிலின் தலைமை நிர்வாகியுமான விராகிஷோர் தேவனின் திறமையின்மையால் கோபமடைந்த அவர் கி.பி 1760 இல் அவரது இராச்சியத்தின் மீது படையெடுத்தார்.

தொடர் கிளர்ச்சிகள் 
ஜெகந்நாத கஜபதியின் ஒடிசாவை அதன் கடந்த கால பெருமைக்கு புத்துயிர் பெறச் செய்த முயற்சிகள் தோல்வியடைந்தாலும் இவரது நடவடிக்கைகள் இவரது மகன் மற்றும் சகோதரர் ஆகிய இருவரும்  கி.பி.1799 இல் ஆங்கிலேயர்களுக்கு எதிரான கிளர்ச்சிகளைத் தொடர்ந்தனர். கி.பி.1813-1834 ஆண்டுகளுக்கு இடையிலும், கி.பி.1851-கி.பி-1856ல் ராதாகிருஷ்ண தண்டசேனாவின் தலைமையில் உள்ளூர் மக்களாலும் பழங்குடி சவரா பழங்குடியினராலும் அடுத்தடுத்து கிளர்ச்சிகள் நடந்தன.

இரண்டாம் நாராயண தேவனின் ஏழாவது வாரிசான கிருஷ்ண சந்திர கஜபதி நாராயண தேவன் 1936 ஆம் ஆண்டு ஒடிசா மாநிலம் உருவாவதில் முக்கியப் பங்காற்றினார். இவர் ஒடியா மொழிக்காக தனது வாழ்க்கையை அர்ப்பணித்தார். பின்னர், ஆங்கிலேயர் ஆட்சியின் போது ஒடிசாவின் முதல் பிரதமரானார்.

மேற்கோள்கள் 

ஒடிசாவின் வரலாறு
இரச்சின் இரவீந்திரா

இரச்சின் இரவீந்திரா (Rachin Ravindra, பிறப்பு: 18 நவம்பர் 1999) நியூசிலாந்து பன்னாட்டுத் துடுப்பாட்ட வீரர். இவர் நியூசிலாந்து துடுப்பாட்ட அணிக்காக 2021 செப்டம்பரில் முதன்முதலாக பன்னாட்டுப் போட்டியில் விளையாடத் தொடங்கினார்.

தொடக்க வாழ்க்கை
ரவீந்திரா நியூசிலாந்து, வெலிங்டனில் 1999 நவம்பர் 18 இல் இந்தியப் பெற்றோருக்குப் பிறந்தார். தந்தை ரவி கிருட்டிணமூர்த்தி பெங்களூரில் உள்ளூர் அணியில் துடுப்பாட்டம் விளையாடியவர். 1997 இல் நியூசிலாந்துக்குக் குடிபெயர்ந்தார். இரவீந்திராவின் முதல் பெயர் இராகுல் திராவிட், சச்சின் டெண்டுல்கர் இருரினதும் முதல் பெயர்களில் இருந்து கலந்து உருவான பெயர் ஆகும்.

துடுப்பாட்டத் துறை
இரச்சின் இரவீந்திரா நியூசிலாந்தின் 19-வயதிற்குட்பட்டோருக்கான 2016, 2018 உலகக்கோப்பை அணியில் விளையாடினார். பன்னாட்டுத் துடுப்பாட்ட அவை இவரை அணியின் வளர்ந்து வரும் நட்சத்திரம் எனப் பெயரிட்டது. 2018 இல், வெலிங்டன் துடுப்பாட்ட அணியில் 2018-19 காலத்தில் விளையாடத் தேர்ந்தெடுக்கப்பட்டார்.

2021 ஏப்ரலில், இரவீந்திரா நியூசிலாந்தின் தேர்வுத் துடுப்பாட்ட அணியில் இங்கிலாந்துக்கு எதிரான தொடரில் விளையாட சேர்க்கப்பட்டார். அதன் பின்னர் 2019–21 ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடினார். 2021 ஆகத்தில், பன்னாட்டு இருபது20 அணியில் வங்காளதேசத்திற்கெதிரான போட்டிகளிலும், ஒருநாள் பன்னாட்டுத் துடுப்பாட்ட அணியில் பாக்கித்தானுக்கு எதிரான போட்டிகளிலும் விளையாடினார்.

மேற்கோள்கள்

வெளி இணைப்புகள்
 

1999 பிறப்புகள்
வாழும் நபர்கள்
நியூசிலாந்துத் துடுப்பாட்ட வீரர்கள்
டர்ஹாம் துடுப்பாட்டக்காரர்கள்
வடமேற்கு ஓநாய்

வடமேற்கு ஓநாய் ( Northwestern wolf ), மெக்கன்சி பள்ளத்தாக்கு ஓநாய் என்றும், அலாஸ்கா மர ஓநாய், அல்லது கனடிய மர ஓநாய், என்றும் அறியப்படும் இது மேற்கு வட அமெரிக்காவில் உள்ள சாம்பல் ஓநாயின் ஒரு கிளையினமாகும் . உலகின் மிகப்பெரிய சாம்பல் ஓநாய் கிளையினம் என்றும் கருதலாம். இது அலாஸ்காவிலிருந்து, மேல் மெக்கென்சி ஆற்றுப் பள்ளத்தாக்கிலிருந்து வருகிறது. வடமேற்கு அமெரிக்காவிலும் புல்வெளி நிலப்பரப்புகளைத் தவிர மேற்கு கனடிய மாகாணங்கள் முழுவதும் இது காணப்படுகிறது.

வகைபிரித்தல் 
இந்த ஓநாய் உலகின் பாலூட்டி சிற்றினங்களில் (2005) ஒன்றாக வகைப்படுத்தப்பட்டுள்ளது . 1829 ஆம் ஆண்டில் இசுகொட்லாந்திய இயற்கையியலாளர் சர் ஜான் ரிச்சர்ட்சன் என்பவரால் இந்த கிளையினங்கள் முதன்முதலில் வகைப்படுத்தப்பட்டன. அவர் அதன் புவியியல் இருப்பிடத்தைக் குறிக்கும் வகையில் அதற்கு ஆக்ஸிடெண்டலிஸ் என்ற பெயரைத் தேர்ந்தெடுத்தார். அதை அதன் நிறத்தால் குறிபிடுவதற்குப் பதிலாக, அது மிகவும் மாறக்கூடியதாக இருந்தது.

விளக்கம் 
வடமேற்கு ஓநாய்கள் ஓநாய்களின் மிகப்பெரிய கிளையினங்களில் ஒன்றாகும். கனடாவின் பிரித்தானிய கொலம்பியாவில், ஐந்து வயது வந்த பெண் ஓநாய்கள் சராசரியாக 38.6 முதல் 42.5 கிலோ வரையிலும், பத்து வயதான ஆண் ஓநாய்கள் சராசரியாக 47.6 முதல் 51.7 கிலோ வரையிலும் எடைகளைக் கொண்டுள்ளன. யெல்லோஸ்டோன் தேசிய பூங்காவில், வயது வந்த பெண் ஓநாய்கள் சராசரியாக 40 கிலோ எடையிலும் வயது வந்த ஆண் ஓநாய்கள் சராசரியாக 50கிலோ வரையிலும் இருக்கின்றன. சமீபத்திய ஆய்வுகள், அமெரிக்காவின் வடமேற்கில் உள்ள ஓநாய்களின் உயரம் மற்றும் எடை விவரங்களில் மாறுபாட்டைக் கொண்டிருந்தன. இருபால் ஓநாய்களும் தோள்பட்டையிலிருந்து 75 முதல் 95 செமீ உயரம் வரை இருந்தன. இங்கு ஆண் ஓநாயின் எடை 55 முதல் 82 கிலோவாகவும், பெண் ஓநாயின் எடை 45 முதல் 60 கிலோவாகவும் பதிவாகியுள்ளது.

இலாங்லீட், வோபர்ன், மற்றும் பார்க் ஒமேகா உள்ளிட்ட கனடிய மற்றும் பிரித்தானிய வனவிலங்குப் பூங்காக்களில் ஓநாய்கள் உள்ளன.

மேற்கோள்கள்

வெளி இணைப்புகள் 

அமெரிக்காவின் பாலூட்டிகள்
கனடாவின் பாலூட்டிகள்
கரிகாபதி

கரிகாபதி என்பது ஒரு தெலுங்கு ஆண் இயற்பெயர் ஆகும்.  தெலுங்கு பாரம்பரியம் காரணமாக இது ஆண்களுக்கும் பெண்களுக்குமான ஒரு குடும்பப்பெயராகவும் இருக்கலாம்.

குறிப்பிடத்தக்க நபர்கள் 
 கரிகாபதி நரசிம்ம ராவ் - இந்திய இலக்கியவாதி
 கரிகாபதி மோகன் ராவ் - இந்திய அரசியல்வாதி
 கரிகாபதி வரலட்சுமி - இந்திய நடிகை 
 கரிகாபதி ராஜராவ் - இந்திய திரைப்பட இயக்குநர் மற்றும்  தயாரிப்பாளர்
 கரிகாபதி நரஹரி சாஸ்திரி - இந்திய வேதியியலாளர்

இந்திய ஆண்களுக்கான பெயர்கள்
ஆத்திரேலிய விளையாட்டுக் கட்சி

ஆத்திரேலிய விளையாட்டுக் கட்சி (Australian Sports Party) என்பது ஆத்திரேலியாவின் பதிவு செய்யப்பட்ட கூட்டாட்சி அரசியல் கட்சியாகும். 2013 இல் உருவாக்கப்பட்ட இது அதிகாரப்பூர்வமாக ஆகஸ்ட் 2015 இல் பதிவு நீக்கப்பட்டது   "ஒவ்வொரு ஆத்திரேலியனும் விளையாட்டு மற்றும் பொழுதுபோக்கில் ஈடுபடுவதை ஒரு வலுவான சமூகத்தில் ஆரோக்கியமான மற்றும் சுவாரசியமாக வாழ்வதற்கு உதவ வேண்டும்" என்பதே இதன் நோக்கமாகும். இது 2013 ஆம் ஆண்டு ஆத்திரேலிய செனட் அவை தேர்தலில் போட்டியிட்டது. மேற்கு ஆத்திரேலியாவின் செனட்டராக வெய்ன் திரோபுலிச் தேர்ந்தெடுக்கப்பட்டார்.

மேற்கோள்கள் 

அரசியல் கட்சிகள்
சக்கம்குளங்கரை சிவன் கோயில்

சக்கம்குளங்கரை சிவன் கோயில்  இந்தியாவின் கேரள மாநிலத்தில் எர்ணாகுளம் மாவட்டத்தில் உள்ள திருப்புனித்துராவில் உள்ள, சிவன் மற்றும் தேவி பார்வதிக்கு அர்ப்பணிக்கப்பட்ட ஒரு பழமையான இந்துக் கோயிலாகும் .  சக்கம்குளங்கரை கோயில் சிவபெருமானுக்கு அர்ப்பணிக்கப்பட்டுள்ளது, இருப்பினும் நவக்கிரகங்கள் உள்ள காரணத்தினால் அக்கோயில் புகழ்பெற்றதாகும்.  இக்கோயிலின் சிவபெருமான் சுயம்புமூர்த்தியாக உள்ளார். ஆரம்பத்தில் தன்னுடைய உக்கிரம் காரணமாக அம்மூர்த்தி  "மிருத்யுஞ்சய" வடிவில் இருந்ததாகக் கூறுவர். மேற்கு நோக்கியுள்ள இம்மூர்த்தி எட்டு கைகளுடன், பல்வேறு கூறுகளைக் கொண்டுள்ளது.   பண்டைய கேரளா மற்றும் கொச்சி இராச்சியத்தின் தலைநகரில் உள்ள பிராமணர் குடியிருப்புகளில் திருப்புனித்துரா ஒன்றாகும். இக்கோயிலானது கேரள-திராவிட கட்டிடக்கலை பாணியில் உருவாக்கப்பட்டதாகும்.  இந்தக் கோயில் 1000 ஆண்டுகளுக்கும் மேலானதாகும். பரசுராமர், சிவபெருமானின் சிலையை நிறுவியதாக நாட்டுப்புறக் கதைகள் உள்ளன.  மகாவிஷ்ணுவின் ஆறாவது அவதாரமாகக் கருதப்படுபவர் பரசுராமர்  ஆவார். இந்தக் கோயில் கேரளாவில் உள்ள புகழ்பெற்ற 108 சிவன் கோயில்களில் ஒன்று என்ற பெருமையுடையதாகும்.  இந்தக் கோயிலைப் பற்றிய பற்றிய குறிப்புகள் (ஆதம்பள்ளி ) 108 சிவாலய சோத்திரத்தில் காணப்படுகின்றன.

கோயில் அமைப்பு 
இக்கோயில் திருப்புனித்துராவில் உள்ள பூர்ணத்ரயீச கோயிலின் வடக்கில் உள்ளது. கொச்சி இராச்சியத்தின் முக்கிய கோயில்களில் இக்கோயிலும் ஒன்றாகும். கருவறையில் சிவபெருமான் உள்ளார். அவருக்குப் பின்புறத்தில் பார்வதிதேவி உள்ளார். கோயிலின் கருவறை மேற்கு நோக்கி உள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் இக்குளம் கட்டப்பட்டது.

சிவராத்திரி விழா 
இக்கோயிலில் ஒவ்வொரு வருடமும் மலையாள மாதமான கும்பத்தில் (பிப்ரவரி - மார்ச்) 7 நாட்கள் சிவராத்திரி விழா கொண்டாடப்படுகிறது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

மேற்கோள்கள் 

எர்ணாகுளம் மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
பி. இராமச்சந்திர ரெட்டி

பி. இராமச்சந்திர ரெட்டி (24 நவம்பர் 1894 - 3 மார்ச் 1973) என்பவர் நீதிக்கட்சியின் முன்னாள் தலைவர் மற்றும் சுதந்திரக் கட்சியின் நிறுவனர்களில் ஒருவராவார். 1930 முதல் 1937 வரை தமிழ்நாடு சட்ட மேலவை தலைவராகப் பணியாற்றினார். இராமச்சந்திர ரெட்டி இந்திய தேசிய காங்கிரஸ் அரசியல்வாதி பெசவாடா கோபால ரெட்டியின் உறவினர் ஆவார்.  இவர் 19 மார்ச் 1973 அன்று இறந்தார்

ஆரம்ப கால வாழ்க்கை 
இராமச்சந்திர ரெட்டி 1894 ஆம் ஆண்டு நவம்பர் 24 ஆம் நாள் சென்னை மாகாணத்தில் உள்ள புச்சிரெட்டிபாலத்தில் ஸ்ரீ சுப்பா ரெட்டி & கமலா (தோட்லா) ஆகியோருக்கு மகனாகப் பிறந்தார்.  1919 இல் சென்னைப் பல்கலைக்கழகத்தில் பட்டம் பெற்று அரசியலில் நுழைந்து நெல்லூர் மாவட்டக் கல்விக் குழுவின் தலைவராகச் சிறிது காலம் பணியாற்றினார். 1929 இல், அவர் மாவட்ட வாரியத்தின் தலைவராக தேர்ந்தெடுக்கப்பட்டார்.

திருமணம் 
அவர் தொட்லா சீதாவைத் திருமணம் செய்து ஒரு ஆண் குழந்தையைப் பெற்றார். அக்குழந்தைக்கு அவரது தந்தை சுப்பா ரெட்டியின் பெயரிடப்பட்டது. முதல் மனைவி சீதா பிரசவத்திற்குப் பின் இறந்ததால் அவர் தனது ஒன்றுவிட்ட சகோதரி டோட்லா புஜ்ஜம்மாவை மணந்தார், அவர்களுக்கு 10 குழந்தைகள், 5 மகன்கள் மற்றும் 5 மகள்கள் பிறந்தனர்.

சட்ட சபையில் 
இவர் இளம் வயதிலேயே நீதிக்கட்சியில் சேர்ந்து 1923 தேர்தலில் வெற்றி பெற்றார்.  தொடர்ந்து 1926, 1930 மற்றும் 1934 தேர்தல்களிலும் வெற்றி பெற்றார். நான்கு வருட இடைவெளிக்குப் பிறகு ஜஸ்டிஸ் கட்சி மாகாண ஆட்சியைக் கைப்பற்றியபோது, இவர் கவுன்சிலின் தலைவராக தேர்ந்தெடுக்கப்பட்டது. அவர் 6 நவம்பர் 1930  முதல் மார்ச் 1937 வரை மெட்ராஸ் மேலவையின் தலைவராகத் தேர்ந்தெடுக்கப்பட்டார். இவர் 1937 தேர்தலில் தோல்வியடைந்ததைத் தொடர்ந்து சபாநாயகர் பதவியை ராஜினாமா செய்தார்.

பெரியார் தனது அரசியல் கட்சியை திராவிடர் கழகமாக மாற்றியபோது அவருடன் கருத்து வேறுபாடு கொண்டார்.  1944 இல் நீதிக்கட்சி பிளவுபட்டவுடன் அதன் தலைவராகத் தேர்ந்தெடுக்கப்பட்டார். இவர் இறுதியாக 1952 இல் கட்சியை விட்டு வெளியேறினார் 

1952 இல், இவர் முதல் மக்களவைத் தேர்தலில் நெல்லூரில் இருந்து சுயேச்சையாகப் போட்டியிட்டு வெற்றி பெற்றார். 1952 முதல் 1957 வரை மக்களவை உறுப்பினராகப் பணியாற்றினார்.

சுதந்திர கட்சி 
ஜூன் 4, 1959 இல், சி. ராஜகோபாலாச்சாரி & என்.ஜி. ரங்கா மற்றும் பிற மூத்த அரசியல்வாதிகளுடன் இவர் சுதந்திரக் கட்சியைத் தொடங்கினார். 1991 ஆம் ஆண்டு அதன் தாராளமயமாக்கல் கொள்கையைத் தொடங்கியபோது, அதன் சித்தாந்தம் நவீன இந்தியாவால் இறுதியாக ஏற்றுக்கொள்ளப்பட்டது.

குறிப்புகள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

நீதிக்கட்சித் தலைவர்கள்
1ஆவது மக்களவை உறுப்பினர்கள்
தெலுங்கு மக்கள்
1973 இறப்புகள்
1894 பிறப்புகள்
மம் சிகரம்

மம் சிகரம் (Mumm Peak) ஆல்பர்ட்டா / பிரிட்டிசு கொலம்பியா எல்லையில், மவுண்ட் ராப்சன் மாகாண பூங்காவின் வடக்கு முனையில் பெர்க் ஏரிக்கு வடக்கே அமைந்துள்ளது.  சிகரம் ஜாஸ்பர் தேசிய பூங்கா மற்றும் மவுண்ட் ராப்சன் மாகாண பூங்கா ஆகியவற்றால் பகிரப்பட்ட பொதுவான எல்லையில் உள்ளது. 1910 ஆம் ஆண்டில் ஆங்கில வெளியீட்டாளரும் மலையேறுபவருமான அர்னால்ட் எல். மம்ம் (1859-1927)  ஜே. நார்மன் கோலி என்பவருடன்  இணைந்து இந்த சிகரத்தின் மேல் முதல் முதலில் ஏறினார். இவரது பெயரால் இச்சிகரம் மம் சிகரம் என அழைக்கப்படுகிறது. இந்த மலையானது பூமியின் வரலாற்றின் ஆரம்பப் பகுதி முதல் சுராசிக் காலம் வரையிலான காலகட்டங்களில் அமைக்கப்பட்ட படிவுப் பாறைகளால் ஆனது.

மேற்கோள்கள் 

Coordinates on Wikidata
ஆல்பர்ட்டா
பிரிட்டிசு கொலம்பியா
தோகத் மாகாணம்

தோகத் மாகாணம் (Tokat Province) , துருக்கி நாட்டின் வடக்கில் கருங்கடல் பிராந்தியத்தில்  அமைந்துள்ளது. தேசியத் தலைநகரம்  அங்காராவிலிருந்து 442 கிலோ மீட்டர் தொலைவில்  இதன் தலைநகரம் தோகத் நகரம் உள்ளது. ஆகும். இது 12 மாவட்டங்களைக் கொண்டது. இம்மாகாணம் 10,042 km2, பரப்பளவும், 2022ல் 5,96,454 மக்கள் தொகையும் கொண்டது..

அமைவிடம்
இதன் வடமேற்கில்  அமஸ்ய மாகாணம், தென்மேற்கில் யோஸ்கட் மாகாணம், தென்கிழக்கில் சிவாஸ் மாகாணம்  மற்றும் வடகிழக்கில்  ஒர்து மாகாணம் அமைந்துள்ளது.

மாவட்டங்கள்

துருக்கியின் தோகத் மாகாணத்தின் 12 மாவட்டங்கள்

பொருளாதாரம்
வேளாண்மை மற்றும்  கால்நடை வளர்த்தல் இம்மாகாணத்தின் முக்கியத் தொழில்கள்.

தட்ப வெப்பம்

படக்காட்சிகள்

மேற்கோள்கள்

வெளி இணைப்புகள்

  Tokat governor's official website
  Tokat municipality's official website
  Tokat weather forecast information 
 Pictures of the capital of Tokat province, with links to others nearby

துருக்கியின் மாகாணங்கள்
அஜய் பூபதி

அஜய் பூபதி ராஜு (Ajay BhupathiRaju) (பிறப்பு; அஜய் நரசிம்ம நாக பூபதி ராஜு) ஒரு இந்தியத் திரைப்பட இயக்குநர் ஆவார். இவர் முக்கியமாக தெலுங்குத் திரைப்படங்களில் பணியாற்றுகிறார். இவர் இயக்குனராக அறிமுகமான ஆர்எக்ஸ் 100 என்ற திரைப்படம் நல்ல வரவேற்பைப் பெற்றது. இப்படம் இந்தியிலும் மறு ஆக்கம் செய்யப்பட்டது.  2019 இல் சிறந்த அறிமுக இயக்குனருக்கான (தெலுங்கு) தென்னிந்திய சர்வதேசத் திரைப்பட விருதைப் பெற்றார்.
மகாசமுத்திரம் (2021) என்ற இவரது இரண்டாவது படத்தில் சர்வானந்த், சித்தார்த், அதிதி ராவ் ஹைதாரி மற்றும் அனு இம்மானுவேல் ஆகியோர் நடித்திருந்தனர்.

ஆரம்ப கால வாழ்க்கை 
அஜய் பூபதி ராஜுவின் தந்தை பூபதி ராமராஜு வேகேசனா ஆந்திராவின் ஆத்ரேயபுரத்தில் ஒரு விவசாயியாக இருந்தார். தனது கல்விக்குப் பிறகு, தெலுங்குத் திரையுலகில் இயக்குனராகப் பணியாற்ற ஐதராபாத்து சென்றார்.

2023 ஆம் ஆண்டில், இவரது இயக்கத்தில்  "மங்கலவாரம்" என்ற திரைப்படம் வெளியாக உள்ளது.

சொந்த வாழ்க்கை 
இவர் தனது நீண்ட நாள் காதலியான சிரிஷா என்பவரை 25 ஆகஸ்ட் 2018 அன்று திருமணம் செய்து கொண்டார்.

மேற்கோள்கள்

வெளி இணைப்புகள் 
 
 

1985 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
தெலுங்குத் திரைப்பட இயக்குநர்கள்
அகத்திய மல்லி

அகத்திய மல்லி (தாவர வகைப்பாட்டியல்: Jasminum agastyamalayanum) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், யாசுமினம் அகசுதியமாலயனும் என்ற தாவரவியல் பெயரால் அழைக்கப்படுகிறது. இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 2007 ஆம் ஆண்டு வெளிவந்துள்ளது.

வாழிடம்
இவ்வினத் தாவரங்களின் தாயகம் இந்தியா என கணித்துள்ளனர். 
குறிப்பாக இது தென்னிந்திய மாநிலங்களில் ஒன்றான கேரளத்தில் அதிகம் இருப்பதால், இவ்வினப் பெயரை, அம்மாநில மொழியான மலையாளம் என்பதையும், அம்மாநில மலைகளுள் ஒன்றான அகத்திய மலை என்பதையும் இணைத்து உருவாக்கியுள்ளனர்.

வளரியல்பு
இத்தாவரம் படரும் புதர் வகையாகும். இதன் தண்டு அழுத்தமாகவும், வட்டவடிமாகவும் இருக்கிறது. இலைகள் எதிர்இலைகளாகவும், மூவிதழ்களைப் பெற்றும்,  இலைப்பரப்பின் நுனி நீள்வட்ட முட்டைவடிவத்திலும் அமைந்துள்ளன. இலையின் அளவு 5.5-7 x 3-3.5 செ. மீ. இருக்கிறது. இலையின் அடிப்புறம் வட்டவடிவத் தோற்றத்திலும், இலை நுனி நோக்கி குவிந்தும், இலைப்பரப்பில் இலைமுடி அற்றும், இலையுறை கொண்டும் இருக்கிறது. இலையின் பக்கவாட்டு நரம்புகள் 6-8 வரை இணைநரம்புகளாக அமைந்துள்ளன. இலைக்காம்பு வட்டவடிவிலும், 3.5  செ. மீ. வரை இருக்கிறது.   சிற்றிலைக் காம்பு 2 செ. மீ நீளமாகவும், நுனியில் வளைந்தும் காணப்படுகிறது. கருவகம் உருளை வடிவத்தில் உள்ளது.

பேரினச்சொல்லின் தோற்றம்
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

இவற்றையும் காண்க
 மல்லிகை இனங்களின் பட்டியல்
 சங்ககால மலர்கள்

குறிப்புகள்

மேற்கோள்கள்

மல்லிப் பேரினம்
ஆசிய மல்லி இனங்கள்
வியட்நாம் மல்லி

வியட்நாம் மல்லி (தாவர வகைப்பாட்டியல்: Jasminum alongense) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், யாசுமினம் அலாங்சென்சு என்ற தாவரவியல் பெயரால் அழைக்கப்படுகிறது. 1933 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.

பேரினச்சொல்லின் தோற்றம்
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

வாழிடம்
இவ்வினத் தாவரங்களின் தாயகம் வியட்நாம் என கணித்துள்ளனர்.

இவற்றையும் காண்க
 மல்லிகை இனங்களின் பட்டியல்
 சங்ககால மலர்கள்

மேற்கோள்கள்

மல்லிப் பேரினம்
ஆசிய மல்லி இனங்கள்
செம்மண்தட்டை மகாதேவர் கோயில்

செம்மண்தட்டை மகாதேவர் கோயில் கேரளாவில் திருச்சூர் மாவட்டத்தில் உள்ள ஒரு இந்து கோயிலாகும். மூலவரை பரசுராமர் நிர்மாணித்தார் என்று நாட்டுப்புற வழக்காறுகள் கூறுகின்றன. கேரளாவில் உள்ள 108 சிவன் கோயில்களில் இதுவும் ஒன்றாகும். கேரள ஊராய்ம தேவஸ்தானம் போர்டும் செம்மண்தட்டை சேத்திரம் சமிதியும் இக்கோயிலை நிர்ணயிக்கிறது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

மேற்கோள்கள் 

திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
கலக்முல்

கலக்முல் (Calakmul) என்பது மெக்சிக்கோவின் காம்பேச்சியில் உள்ள ஒரு மாயா நாகரிக தொல்பொருள் தளமாகும். இது பெரிய பெட்டன் பேசின் பகுதியின் காடுகளில் அமைந்துள்ளது. குவாத்தமாலா  எல்லையிலிருந்து 35கி.மீ தொலைவில் அமைந்துள்ளது. மேலும், மாயா தாழ்நிலங்களில் இதுவரை கண்டுபிடிக்கப்படாத மிகப் பெரிய மற்றும் சக்திவாய்ந்த பண்டைய நகரங்களில் இதுவும் ஒன்று.

பின்னணி 
தெற்கு மெக்சிகோவின் யுகடான் தீபகற்பத்தின் வடக்கு பெட்டன் பேசின் பகுதியில் கலக்முல் ஒரு பெரிய மாயா சக்தியாக இருந்துள்ளது. கலக்முல் ஒரு பெரிய நிலப்பரப்பை நிர்வகித்தது. கலக்முல் என்பது பாம்பு இராச்சியம்  என அழைக்கப்படும் இடமாகும். இந்த பாம்பு இராச்சியம் இடையமெரிக்கப் பண்பாட்டுப் காலத்தில் பெரும்பகுதியை ஆட்சி செய்தது. இது 50,000 பேர் மக்கள்தொகையைக் கொண்டிருந்ததாக மதிப்பிடப்பட்டுள்ளது. சில சமயங்களில் 150 கிலோமீட்டர்கள்  தொலைவில் உள்ள இடங்களில் நிர்வாகத்தைக் கொண்டிருந்தது. இங்கு 6,750 பழமையான கட்டமைப்புகள் அடையாளம் காணப்பட்டுள்ளன. அவற்றில் மிகப்பெரியது அந்த இடத்தில் உள்ள பெரிய பிரமிடு ஆகும். இதில் இரண்டாவது கட்டமைப்பு  உயரமானது.
இது மாயா பிரமிடுகளில் மிக உயரமான ஒன்று. பிரமிடுக்குள் நான்கு கல்லறைகள் அமைந்துள்ளன. இடையமெரிக்கப் பண்பாட்டுப் பகுதியிலுள்ள பல கோயில்கள் அல்லது பிரமிடுகளைப் போலவே, கலக்முலில் உள்ள பிரமிடு அதன் தற்போதைய அளவை அடைய, தற்போதுள்ள கோயிலின் மீது கட்டுவதன் மூலம் அளவு அதிகரித்தது. மாயன் கட்டிடக்கலையின் அளவு தோராயமாக 2 சதுர கிலோமீட்டர் (0.77 ச. மை) மற்றும் தளம் முழுவதும், பெரும்பாலும் அடர்ந்த குடியிருப்பு அமைப்புகளால் மூடப்பட்டிருக்கும். இது சுமார் 20 சதுர கிலோமீட்டர் (7.7 ச. மை) ஆகும்.

அதனுடைய காலம் முழுவதும், கலக்முல் தெற்கில் உள்ள முக்கிய நகரமான திக்கலுடன் ஒரு தீவிர போட்டியைக் கொண்டிருந்தது. மேலும் இந்த இரண்டு நகரங்களின் அரசியல் சூழ்ச்சிகளும் இரண்டு மாயா வல்லரசுகளுக்கு இடையிலான போராட்டமாக ஒப்பிடப்பட்டது.

டிசம்பர் 29, 1931 இல் மெக்சிகன் உயிரியலாளர் சைரஸ் எல். லுண்டால் காற்றில் இருந்து மீண்டும் கண்டுபிடிக்கப்பட்டது, இந்த கண்டுபிடிப்பு மார்ச் 1932 இல் சிச்சென் இட்சாவில் உள்ள கார்னகி இன்ஸ்டிட்யூட்டைச் சேர்ந்த சில்வானஸ் ஜி. மோர்லிக்கு தெரிவிக்கப்பட்டது.

வரலாறு 
கலக்முல் ஒரு நீண்ட தொழில் வரலாற்றைக் கொண்டுள்ளது. மேலும், அகழ்வாராய்ச்சிகள் பல ஆதாரங்களை வெளிப்படுத்தியுள்ளன.  எல் மிராடோர், நக்பே மற்றும் எல் டின்டல் ஆகிய நகரங்களுடன் இந்த நகரத்துக்கான  வலுவான அரசியல் தொடர்புகளை பரிந்துரைக்கிறது. கலக்முல் இப்பகுதியில் மிகவும் சக்திவாய்ந்த நகரமாக இருந்தது. மாயா தாழ்நிலங்களில் இதுவரை கண்டுபிடிக்கப்படாத மிகப் பெரிய மற்றும் சக்திவாய்ந்த பண்டைய நகரங்களில் இது ஒன்று.

மேற்கோள்கள்

மேலும் படிக்க

External links 

 Calakmul - Patrimonio Cultural de la Humanidad  INAH site on Calakmul
 Calakmul (from The State of Campeche Book)
 Friends of Calakmul
 Calakmul Biosphere Reserve, information from Mexico's National Parks Commission
 Virtual Walking Tour of Calakmul by David R. Hixson (click on "Calakmul" for photo gallery)
 Kaan Emblem Principal Glyphs at FAMSI: A, B
சோவலூர் சிவன் கோயில்

சோவலூர் சிவன் கோயில் து இந்தியாவின் கேரள மாநிலத்தில் திருச்சூர் மாவட்டத்தில்  குருவாயூரில் உள்ள சிவன் கோயிலாகும். இது ஒரு பழமையான இந்துக் கோயிலாகும் .  கோயிலின் மூலவரான  சிவன் கருவறையில் மேற்கு நோக்கி உள்ளார். முனிவர் பரசுராமர் இந்த மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 புகழ்பெற்ற சிவன் கோயில்களில் ஒன்றாகவும், குருவாயூரைச் சுற்றியுள்ள ஐந்து சிவன் கோயில்களில் ஒன்றாகவும் கருதப்படுகிறது.  கோயில்ல் வளாகத்திற்குள் இந்துக்கள் மட்டும் அனுமதிக்கப்படுகின்றனர். சிவபெருமானுக்கு தினமும் மூன்று கால பூசைகள் நடத்தப்படுகின்றன; சிவராத்திரி மற்றும் அஷ்டமி ரோகிணி ஆகியவை கோயிலின் முக்கிய திருவிழாக்களாகும்.

கோயில் அமைப்பு 
இக்கோயில் சுமார் 4 ஏக்கர் நிலத்தைக் கொண்டுள்ளது. அதில் ஒரு ஒரு பெரிய கட்டிடம் கட்டப்பட்டுள்ளது. கோயில் மதில் சுவரையொட்டி கோபுரங்கள் கட்டப்படவில்லை. கோயிலில் எவ்வித திருவிழாவும் இல்லாததால் கொடிமரம் இல்லை. பலிகல்புராவில் உள்ள முக்கிய பலிகல்லு சுமார் 10 அடி உயரம் கொண்டதாகும்.  ஆதலால் வெளியில் இருந்து பார்க்கும்போது சிவலிங்கத்தைக் காணமுடியாது. கோயிலின் வடமேற்கில், கிழக்கு நோக்கிய சுப்ரமணிய சுவாமி சன்னதி உள்ளது. 2001 ஆம் ஆண்டு திருப்பணியின் ஒரு பகுதியாக சுப்ரமணியர் கோயில் கட்டப்பட்டது. மூலவர் கருவறை வட்ட வடிவில் இரண்டு தளங்களைக் கொண்டு அமைந்துள்ளது. கருவறையின் இரண்டாவது கூரை தாமிரத்தகட்டால் வேயப்பட்டு, தங்க முலாம் பூசப்பட்டுள்ளது.

மேலும் பார்க்கவும் 

 108 சிவன் கோவில்கள்
 கேரளாவின் கோவில்கள்
 திருச்சூர் கிராமத்தில் உள்ள இந்து கோவில்கள்

மேற்கோள்கள் 

திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
சோவரா சிதம்பரசாமி கோயில்

சோவரா சிதம்பரசாமி கோயில்   இந்தியாவின் கேரள மாநிலத்தில் எர்ணாகுளம் மாவட்டத்தில் சோவராவில் உள்ள சிவன் கோயிலாகும். இங்குள்ள வடக்குப்புற சன்னதியில் உள்ள மூலவரான சிவன் நடராஜர் உருவத்தில், கிழக்கு நோக்கிய நிலையில் உள்ளார்.  இந்தக் கோயில் கேரளாவில் உள்ள புகழ்பெற்ற 108 சிவன் கோயில்களில் ஒன்று என்ற பெருமையுடையதாகும். பரசுராமர், இச்சிவபெருமானின் சிலையை நிறுவியதாகக் கூறுவர். இக்கோயிலில் மலையாள மாதம் கும்பத்தில் (பிப்ரவரி மார்ச்) மகா சிவராத்திரி விழா சிறப்பாகக் கொண்டாடப்படுகிறது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

மேற்கோள்கள் 

எர்ணாகுளம் மாவட்டத்திலுள்ள சிவன் கோயில்கள்
அகோன் போரா

அகான் போரா  (Akon Bora)  இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த இவர்  இந்திய தேசிய காங்கிரசு கட்சியில் உறுப்பினராக இருந்தார். 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தலில் திசுப்பூர் தொகுதியில் இருந்து தேர்ந்தெடுக்கப்பட்டார். 

போரா அசாம் மாநிலத்தின் மச்சூலியில் தர்மேசுவர் போரா மற்றும் தோய்பாகி போரா தம்பதியருக்கு  மகனாகப் பிறந்தார். அரசியல் அறிவியலில் இளங்கலைப் பட்டம் பெற்றார்.

தொழில் 
1986 ஆம் ஆண்டு முதல் 2009 ஆம் ஆண்டு வரை ஆந்திரப் பிரதேச காங்கிரசு கட்சியின் பொதுச் செயலாளராகவும், வடகிழக்கு காங்கிரசு ஒருங்கிணைப்புக் குழுவின் பொதுச் செயலாளராகவும், அனைத்திந்திய காங்கிரசு கட்சியின் உறுப்பினராகவும் பதவி வகித்துள்ளார்.  பல்வேறு பிகூ கமிட்டி, சமூக குழுக்கள், மந்திர் கமிட்டிகள் மற்றும் தனியார் அமைப்புகளில் புரவலர் மற்றும் ஆலோசகராகவும் உள்ளார்.

தனிப்பட்ட வாழ்க்கை 
அவர் 3 மார்ச் 1975  ஆம் ஆண்டு மார்ச்சு மாதம் 3 ஆம் தேதியன்று  பருல் போராவை திருமணம் செய்து கொண்டார்.  இவர்களுக்கு ஒரு மகன் மற்றும் ஒரு மகள் உள்ளனர்.  போரா குவகாத்தியில் உள்ள பெல்டோலாவில் உள்ள சியூச்சு நகரில் வசித்து வந்தார்.

மேற்கோள்கள் 

வாழும் நபர்கள்
1952 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
கைனூர் சிவன் கோவில்

கைனூர் சிவன் கோயில் இந்தியாவின் கேரள மாநிலத்தில் திருச்சூர் மாவட்டத்தில் உள்ள கைனூர் கிராமத்தில் அமைந்துள்ளது. இக்கோயிலின் கருவறையில் உள்ள மூலவர் சிவன், கிழக்கு நோக்கி உள்ளார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராமரால் சிவனுக்காக அமைக்கப்பட்டதாக நம்பப்படுகிறது.  இக்கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது. முற்காலத்தில் கைனூர் சிவன் கோயிலில் தினமும் முரஜபம் நடைபெற்று வந்தது.  கிழக்கில், அண்மையில் கட்டப்பட்ட ஒரு அற்புதமான கோபுரம்  உள்ளது. 

இக்கோயிலானது திருச்சூர் - மானமங்கலம் - புதூர் வழித்தடத்தில், கைனூர் கிராமத்தின் நடுவில், கருவண்ணூர் புழாவின் துணை நதியான மணலி ஆற்றின் கரையில்  அமைந்துள்ளது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

மேற்கோள்கள் 

திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
சிங்கப்பூர் தபால்தலை அருங்காட்சியகம்

சிங்கப்பூர் தபால்தலை அருங்காட்சியகம் (Singapore Philatelic Museum;  ) சிங்கப்பூரின் அஞ்சல் வரலாறு மற்றும் அதன் முத்திரைகள் பற்றிய காட்சிப்படுத்தும் ஒரு அருங்காட்சியகமாகும்.

பின்னணி 
சிங்கப்பூரில் 23-பி கோல்மன் தெருவில் அமைந்துள்ள இந்த அருங்காட்சியகம், முன்பு ஆங்கிலோ-சீனப் பள்ளியின் ஒரு பகுதியாக இருந்தது. இந்த அருங்காட்சியக கட்டிடம் 1906-ல் கட்டி முடிக்கப்பட்டது. 1970களில், கட்டிடம் மெதடிஸ்ட் புத்தக அறையாக மாறியது. இது தற்போதைய அருங்காட்சியகமாக மாற்றப்பட்டது. இந்த அருங்காட்சியகம் தற்போது புனரமைப்புக்காக மூடப்பட்டுள்ளது.

சிங்கப்பூர் தபால்தலை அருங்காட்சியகம் 19 ஆகத்து 1995 அன்று சிங்கப்பூரின் வரலாறு மற்றும் பாரம்பரியத்தைப் பற்றிய ஆர்வத்தை ஊக்குவிக்கும் வகையில் திறக்கப்பட்டது. நிரந்தர காட்சியகங்கள் தவிர, கருப்பொருளை மையப்படுத்தி காட்சி மாடங்களும் ஆண்டு முழுவதும் மாறிவரும் கண்காட்சிகளை வழங்குகின்றன. புகழ்பெற்ற தபால்தலையாவார்களின் தனிப்பட்ட சேகரிப்புகளின் காட்சிகள், வெளிநாட்டிலிருந்து வரும் பயணக் கண்காட்சிகள் மற்றும் புதிய முத்திரை வெளியீடுகளை நினைவுபடுத்தும் கருப்பொருள் கண்காட்சிகள் ஆகியவை இதில் அடங்கும். இந்த அருங்காட்சியகத்தில் தபால் முத்திரைக் கடை உள்ளது. மேலும் இது தபால் தலைச் சேகரிப்பாளர்களிடையே பிரபலமானது.

சிங்கப்பூர் குடியரசினால் வெளியிடப்பட்ட முத்திரைகள் அனைத்தையும் பார்வையாளர்கள் ஆய்வு செய்யக்கூடிய கோப்புகள் உள்ளன. இரண்டாம் உலகப் போரின் போது அச்சிடப்பட்ட பிரித்தானியத் தபால்தலையின் செருமனியப்  போலி பதிப்பான ஆறாம் ஜோர்ஐ கேலி செய்யும் அச்சி பிழையுடன் கூடியதும் காட்சியில் உள்ளது.

சிங்கப்பூர் தபால்தலை அருங்காட்சியகத்திற்கு அருகில் சமீபத்தில் மீட்டெடுக்கப்பட்ட மேசோனிக் குழுமம் உள்ளது.

6 மார்ச் 2020 அன்று, இது 2021-ல் மீண்டும் திறக்கப்படும் போது பிரத்தியேக குழந்தைகள் அருங்காட்சியகமாக மாறும் என அறிவிக்கப்பட்டது. 7 திசம்பர் 2021 அன்று, கோவிட்-19 பெருந்தொற்றுநோயால் ஏற்பட்ட தாமதங்கள் காரணமாக, மீண்டும் திறப்பது திசம்பர் 2022க்கு தள்ளி வைக்கப்பட்டது.

மேலும் பார்க்கவும் 

 சிங்கப்பூரில் உள்ள அருங்காட்சியகங்களின் பட்டியல்
 தபால்தலை சேகரிப்பு
 முத்திரை சேகரிப்பு
 தபால்தலை அருங்காட்சியகங்களின் பட்டியல்

இலக்கியம் 

 
 சிங்கப்பூர் தபால்தலை அருங்காட்சியக இணையதளம்
 சிங்கப்பூர் தபால்தலை அருங்காட்சியகத்தின் மெய்நிகர் சுற்றுப்பயணங்கள்

சிங்கப்பூரிலுள்ள அருங்காட்சியகங்கள்
சீன மொழி வார்த்தைகளைக் கொண்ட கட்டுரைகள்
காஞ்சிலச்சேரி மகா சிவன் கோயில்

காஞ்சிலச்சேரி மகா சிவன் கோயில் இந்தியாவின் கேரளாவில் கோழிக்கோடு மாவட்டத்தில் உள்ள செமஞ்சேரி கிராமத்தில் அமைந்துள்ளது.  கோயிலின் மூலவர்  சிவபெருமான் ஆவார். கோயிலின் கருவறை மேற்கு நோக்கி அமைந்துள்ளது. பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன.  இது கேரளாவில் உள்ள 108 சிவன் கோயில்களில் ஒன்றாகும். இக்கோயில் போகாட் - தோரைக்கடவு சாலையில் பூக்காடு சந்திப்பில் இருந்து 4 கி.மீ. தொலைவில் அமைந்துள்ளது.

கதைகளும் நம்பிக்கைகளும் 
காஞ்சிலச்சேரி மகா சிவன் கோயில் காஷ்யப முனிவரின் வழிபாட்டிற்காக அர்ப்பணிக்கப்பட்டுள்ளதாகவும், இக்கோயில் சிவபெருமான் உறையும் இடம் என்றும் நம்பப்படுகிறது. ருத்ரா என்பது யாகத்தின் போதைய சிவனின்  ஒரு வடிவம் ஆகும். காசி, காஞ்சிபுரம், காஞ்சிரங்காடு மற்றும் காஞ்சிலச்சேரி ஆகிய கோயில்கள் காஞ்சிலச்சேரி சிவன் கோயில் கட்டப்பட்ட காலத்தில் கட்டப்பட்டதாகக் கூறப்படுகிறது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்
 கொல்லம் ராமேஸ்வரம் மகாதேவர் கோவில்

மேற்கோள்கள் 

கோழிக்கோடு மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
கட்டகாம்பல் கோயில்

கட்டகாம்பல் கோயில் இந்தியாவின் கேரள மாநிலத்தில் திருச்சூர் மாவட்டத்தில் உள்ள கட்டகாம்பல் கிராமத்தில் அமைந்துள்ளது. இக்கோயிலின் மூலவர் சிவன் ஆவார். கோயிலின் கருவறை கிழக்கு நோக்கி அமைந்துள்ளது. இருப்பினும், இக்கோயில் மேற்கு நோக்கிய கருவறையைக் கொண்ட கட்டகாம்பாள் பகவதிக்காக புகழ்பெற்றதாகும். கேரளாவில் உள்ள 108 சிவன் கோவில்களில் இதுவும் ஒன்றாகும். இந்தக் கோயிலானது பரசுராமரால் சிவனுக்காக அமைக்கப்பட்டதாக நம்பப்படுகிறது.  கட்டகாம்பால் கோயில் 2000 ஆண்டுகள் பழமை வாய்ந்த கோயிலாகக்  கருதப்படுகிறது. இக்கோயில் ஆண்டுதோறும் நடைபெறுகின்ற பூரம் விழாவிற்காக (கட்டகாம்பாள் பூரம்) மிகவும் புகழ் பெற்றதாகும். மலையாள மாதமான மேடத்தில் (ஏப்ரல் / மே) பத்து நாட்கள் நடைபெறுகின்ற திருவிழாவானது பூரம் நாளில் (பூரம் நட்சத்திரம்) முடிவடைகிறது. பூரம் திருவிழாவின் முக்கியக் கூறுகளாக காளி - தாரிகா போர் மற்றும் அரக்கன் தரிகாசுரனைக் கொன்ற தாரிகா வதம் ஆகியவை குறிப்பிடப்படுகின்றன.

கோயில் கட்டிடக்கலை 
இக்கோயில் திருச்சூர் மாவட்டத்தில் உள்ள ஒரு சிறிய தீபகற்பப் பகுதியான கட்டகாம்பல் கிராமத்தில் அமைந்துள்ளது. சுமார் இரண்டு ஏக்கர் நிலப்பரப்பில் உள்ளது. கோயில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் பெறுகின்றன என்று கூறலாம். கோயிலின் முழு வளாகமும் மேற்கு நோக்கி அமைந்துள்ளது.

அமைவிடம் 
திருச்சூர் மாவட்டம் குன்னம்குளத்தில் கட்டகாம்பல் என்ற இடத்தில் இக்கோயில் அமைந்துள்ளது.

மேலும் காண்க 
 108 சிவன் கோயில்கள்
 கேரளாவின் கோயில்கள்

மேற்கோள்கள்

ஒளிப்படத்தொகுப்பு

திருச்சூர் மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
கீழ்த்தளி மகாதேவர் கோயில்

கீழ்த்தளி மகாதேவா கோயில், இந்தியாவின் கேரள மாநிலத்தில் திருச்சூர் மாவட்டத்தில் கொடுங்கல்லூரில் உள்ள, சிவனுக்காக அர்ப்பணிக்கப்பட்ட  பழமையான இந்துக் கோயிலாகும். சேர சாம்ராஜ்யத்தின் முக்கியமான கோயில்களில் இதுவும் ஒன்றாகும். பரசுராமர் இங்குள்ள சிவன் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 சிவன் கோயில்களில் ஒன்றாகும்.   108 சிவன் கோயில்களில் (1. தளி கோயில், கோழிக்கோடு, 2. கடுத்திருத்தி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தாலிகோட்டா மகாதேவர் கோயில், கோட்டயம்) குறிப்பிடப்பட்டுள்ள நான்கு தளி கோயில்களில் இந்தக் கோயிலும் ஒன்றாகும். இக்கோயில் கீதோளி கோயில் என்றும் அழைக்கப்படுகிறது.

வரலாறு 
பண்டைய கேரளா மற்றும் அதன் நிர்வாக கட்டமைப்புகளில் தளி எனப்படுகின்ற  சில கோயில்களின் அமைப்புகள் காணப்படுகின்றன.  கீஹி தளி, அறத்தளி, மேல்தளி, நெடியதளி மற்றும் சிங்புருத்து தளி எனப்படுகின்ற ஐந்து தளிக்கோயில்கள் பண்டைய சேர இராச்சியத்தில் உள்ளன. இந்த கோயில்கள் பண்டைய கேரளாவின் 108 சிவன் கோவில்களில் ஒரு பகுதியாக அமைந்துள்ளன. மேல்தளி கோயிலைப் பற்றி இன்னும் எதுவும் அறியப்படவில்லை.(இது ஆற்றில் இருக்க வாய்ப்பு உண்டு)? திருவஞ்சிக்குளத்திற்கு அருகில் உள்ள கொட்டரித்தி கோயில்களில் அறத்தளி இருப்பதாக நம்பப்படுகிறது.

விழா மற்றும் தினசரி பூஜை 
இக்கோயிலில்  மூன்று கால பூஜைகள் வழக்கமாக நடைபெறுகின்றன. (உஷா பூஜை, நண்பகல் பூஜை மற்றும் அத்தாழ பூஜை). கோயிலில் சிவராத்திரி விழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.

கோயில் அமைப்பு 
கீழத்தளி மகாதேவர் கோயில் கேரள மாநிலத்தில் உள்ள மிகப்பெரிய சிவலிங்கத்தைக் கொண்ட கோயிலாகும். மைசூர் சுல்தான் திப்புவின் முகாமின்போது அழிக்கப்பட்ட சில இந்துக்கோயில்களில் இதுவும் ஒன்றாகும்.

மேலும் காண்க 
 108 சிவன் கோயில்கள்

மேற்கோள்கள் 

Coordinates on Wikidata
திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
சுசாந்தா போர்கோகைன்

சுசாந்தா போர்கோகைன் (Sushanta Borgohain)  இந்தியாவைச் சேர்ந்த ஓர்  அரசியல்வாதியாவார்.  சிவசாகரில் பிறந்த இவர் ஒரு மோட்டார் பந்தய வீரராகவும் அறியப்படுகிறார்.  வி.கே.வி., திக்பாயில் இவர் ஆரம்பக் கல்வியைப் பெற்றார், பின்னர்  தமிழ்நாட்டின் திரிவேணி அகாதமியில் மேல்நிலைக் கல்வியைப் கற்றார். 2021 ஆம் ஆண்டு நடைபெற்ற  அசாம் சட்டமன்றத் தேர்தலில் இந்திய தேசிய காங்கிரசு கட்சியின்  உறுப்பினராக தௌரா தொகுதியில் போட்டியிட்டு  அசாம் சட்டப் பேரவைக்கு தேர்ந்தெடுக்கப்பட்டார். முன்னதாகவும் 2011 ஆம் ஆண்டு முதல் 2016 ஆம் ஆண்டு வரை இப்பணியில் இருந்தார். ஜூன் 2021 ஆம் ஆண்டு சூன் மாதம் முதல்  இந்திய தேசிய காங்கிரசு கட்சியிலிருந்து  கட்சியில் உள்ள உள் வேறுபாடுகள் காரணமாக கட்சியை விட்டு விலகினார். அசாம் முதல்வர் இமந்த பிசுவா சர்மா முன்னிலையில் பாரதிய சனதா கட்சியில் இவர் இணைந்தார்.

மேற்கோள்கள் 

சிவசாகர் மாவட்ட நபர்கள்
இந்திய அரசியல்வாதிகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
அபுல் சக்ரவர்த்தி

அபுல் சக்ரவர்த்தி (Habul Chakraborty)  இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு  பிப்ரவரி மாதம் முதல் தேதியன்று பிறந்தார். இந்திய தேசிய காங்கிரசு கட்சியைச் சேர்ந்த இவர் அசாமில் ஒரு தொழிலதிபராகவும் அறியப்பட்டார். அசாம் சட்டமன்றத்தின் சட்டமன்ற உறுப்பினராகவும் இருந்தார்.

வாழ்க்கைக் குறிப்பு 
அபுல் சக்ரவர்த்தி 1960 ஆம் ஆண்டு  பிப்ரவரி மாதம் முதல் தேதியன்று சோனிட்பூரில் உள்ள தெகியாச்சூலியில் திலீப் குமார் சக்ரவர்த்தி மற்றும் சாயா ராணி சக்ரவர்த்திக்கு மகனாகப் பிறந்தார்.  2011 ஆம் ஆண்டில் தெகியாச்சூலியிலிருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார் 

சக்ரவர்த்தி 1993 ஆம் ஆண்டு  ரூபாலி சக்ரவர்த்தியை திருமணம் செய்து கொண்டார். இவர்களுக்கு ஒரு மகனும் ஒரு மகளும் இருந்தனர்.

அபுல் சக்கரவர்த்தி 2020 ஆம் ஆண்டு பிப்ரவரி மாதம் 16 ஆம் தேதியன்று தேச்பூர் மருத்துவக் கல்லூரி மற்றும் மருத்துவமனையில்  தன்னுடைய 60 ஆவது  வயதில் இறந்தார்

மேற்கோள்கள் 

சோணித்பூர் மாவட்ட நபர்கள்
2020 இறப்புகள்
1960 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பெலி ராம் தாசு

பெலி ராம் தாசு (Beli Ram Das)  இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு அக்டோபர் மாதம் இவர் பிறந்தார்.  இந்திய தேசிய காங்கிரசு கட்சியின் உறுப்பினரான இவர்  1952 ஆம் ஆண்டில் பார்பெட்டா தொகுதியில் இருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். அசாம் மாநிலத்தின்  சட்டமன்ற உறுப்பினராகவும் இருந்தார்.  தமயந்தி என்ற பெண்ணைஇவர் திருமணம் செய்து கொண்டார். இத்தம்பதியருக்கு 2 மகன்களும் 5 மகள்களும் இருந்தனர். 1969 ஆம் ஆண்டு சனவரி மாதம் 14 ஆம் தேதியன்று இவர் இறந்தார்.

மேற்கோள்கள்

புற இணைப்புகள் 
 லோக்சபா இணையதளத்தில் சுயவிவரம்

1ஆவது மக்களவை உறுப்பினர்கள்
1969 இறப்புகள்
1908 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பிபின்பால் தாசு

பிபின்பால் தாசு (Bipinpal Das)  (1923-2005) இந்தியாவைச் சேர்ந்த ஓர் அரசியல்வாதியாவார். 1923-2005 ஆம் ஆண்டு காலத்தில் இவர் வாழ்ந்தார்.  இந்திய தேசிய காங்கிரசு கட்சியைச்  சேர்ந்த இவர் அசாம் மாநிலத்தின் தேச்பூர் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார்.  முன்னதாக இவர் இந்திய நாடாளுமன்றத்தின் மேல்சபையான மாநிலங்களவை  உறுப்பினராகவும் இருந்தார்.  இந்திரா காந்தியின் இரண்டாவது  அமைச்சரவையில் மத்திய வெளியுறவுத்துறை துணை அமைச்சராக (இந்தியா) இருந்தார்.     தர்ராஙு கல்லூரியின் முதல்வராகவும் இவர் இருந்தார்.

மேற்கோள்கள் 

2005 இறப்புகள்
1923 பிறப்புகள்
8வது மக்களவை உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ரங்கல

ரங்கல () இலங்கையின் மத்திய மாகாணத்தில் கண்டி மாவட்டத்தில் அமைந்துள்ள ஒரு சிறிய கிராமம் ஆகும். இது கண்டிக்கு வடமேற்கே சுமார்  இல் நக்கிள்ஸ் பாதுகாக்கப்பட்ட வனப்பகுதியில், கோட்ட கங்கைக்கு அருகில் அமைந்துள்ளது. இது மெடதும்பறை பிரதேச செயலாளர் பிரிவில் அமைந்துள்ளது.

மேற்கோள்கள்

வெளி இணைப்புகள் 

 தொகைமதிப்பு மற்றும் புள்ளிவிபரத் திணைக்களம், இலங்கை

கண்டி மாவட்டத்தில் உள்ள ஊர்களும் நகரங்களும்
தியோபில் மீக்

தியோபில் சேம்சு மீக் (Theophile James Meek) (1881-1966) என்ற தொராண்டோ பல்கலைக்கழக அறிஞர் தொல்பொருளியல் மீது பரவலாக  கட்டுரைகளை வெளியிட்டார். இவர் டபிள்யூ.எம். எப். ஆல்பிரைட், பாலஸ்தீனம் மற்றும் எகிப்து ஆகிய இரு நாடுகளின் தொல்லியல் தொடர்பான பாடங்களில் பிரித்தானிக்கா கலைக்களஞ்சியத்திற்கு அடிக்கடி பங்களிப்பாளராக இருந்தார். எகிப்தின் காலவரிசையை உருவாக்குவதில் ஒரு பங்கைக் இக்கலைக்களஞ்சியம் கொண்டிருந்தது.  விரைவில் அறிஞர்கள் மத்தியில் நடைமுறையில் உள்ள முக்கிய காலவரிசையாக  இக்கலைக்களஞ்சியம் மாறியது. மேலும் இன்றும் அமெரிக்கானா கலைக்களஞ்சியம் இவற்றை ஆதரிக்கிறது. மிக சமீபத்தில், பிரிட்டானிக்கா இதன் தேதிகளை தற்போது ஓரளவு குறைத்துள்ளது. மன்ப்ரெட் பீடாக் என்ற ஒரு சிறந்த எகிப்தியவியல் அறிஞர் இவற்றை பின்னர் வைக்கிறார்.

கீப்ரு ஆரிசின்சு என்ற புத்தகத்தில், பாலத்தீனத்தின் வெற்றி இரண்டு கட்டங்களில் நிகழ்ந்தது என்று இவர் பரிந்துரைத்தார். முதலாவது கிமு 1400 ஆம் நூற்றாண்டில் காணப்பட்ட மத்திய மலைப்பகுதிகளின் குடியேற்றத்தால் பிரதிநிதித்துவப்படுத்தப்பட்டது. இரண்டாவது " யோசுவா " நகரங்களின் வெற்றிகளில் தொல்பொருள் ரீதியாகக் காணப்பட்டது. பின்னர் சுமார் 1250 நாட்களில் தேதியிட்டது. டெபோராவின் பாடல் ( நீதிபதிகள் அத்தியாயம் 5) மூன்று யூத பிரதேச பழங்குடியினரை அறிந்திருப்பதாகத் தெரியவில்லை. ஆனால் யோசுவாவின் ஆரம்ப கட்டங்கள் தெரியும். மேலும் அவை காலப்போக்கில் மாற்றப்பட்டிருக்கலாம் என்று அவர் சுட்டிக்காட்டினார்.

பாபிலோனிய கருவுறுதல் கட்டுக்கதையுடன் "பாடல்களின் பாடல்" (" சாலமன் பாடல் " என்று அழைக்கப்படும்) குறிப்பிடத்தக்க ஒற்றுமைகள் இருப்பதாக இவர் பரிந்துரைத்ததற்காக பரவலாக மேற்கோள் காட்டப்படுகிறார்.

மேற்கோள்கள் 
 தியோபில் மீக்,கீப்ரு ஆரிஜின்சு, 1950, கார்பர் அண்ட் பிரதர்சு

வெளி இணைப்புகள் 
 தியோஃபில் சேம்ஸ் மீக் காப்பக ஆவணங்கள் டொராண்டோ பல்கலைக்கழக காப்பகங்கள் மற்றும் பதிவுகள் மேலாண்மை சேவைகளில் நடைபெற்றன.
 http://worldcat.org/identities/lccn-no93024955/

தொல்லியலாளர்கள்
அமுபிட்டிய

அமுபிட்டிய என்பது இலங்கையில் மத்திய மாகாணத்தின் கண்டி மாவட்டத்தில் உள்ள ஒரு கிராமம் ஆகும். இது மெடதும்பறை பிரதேச செயலாளர் பிரிவில் அமைந்துள்ளது.

மேற்கோள்கள்

வெளி இணைப்புகள் 
தொகைமதிப்பு மற்றும் புள்ளிவிபரத் திணைக்களம், இலங்கை

கண்டி மாவட்டத்தில் உள்ள ஊர்களும் நகரங்களும்
நந்திதா தாசு (அரசியல்வாதி)

நந்திதா தாசு (Nandita Das (politician)) இந்தியாவைச் சேர்ந்த ஓர் அரசியல்வாதியாவார்.  1969 ஆம் ஆண்டு  அக்டோபர் மாதம் 23 ஆம் தேதியன்று இவர் பிறந்தார்.   அசாம்  மாநிலத்தைச் சேர்ந்த இவர்  இந்திய தேசிய காங்கிரசு கட்சியில் உறுப்பினராக இருந்தார்,    இரண்டு முறை அசாம் மாநில சட்டமன்ற உறுப்பினராக தேர்ந்தெடுக்கப்பட்டார். 2016 ஆம் ஆண்டு மற்றும் 2021 ஆம் ஆண்டுகளில் நடைபெற்ற  சட்டமன்றத் தேர்தல்களில் போகோ தொகுதியில் வெற்றி பெற்றார்.  

2019 ஆம் ஆண்டு சனவரி மாதம் 3 ஆம் தேதியன்று அசாம் பிரதேச மகிளா காங்கிரசு  கட்சியின் தலைவராக நந்திதா தாசு நியமிக்கப்பட்டார்

மேற்கோள்கள் 

வாழும் நபர்கள்
1969 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சாஸ்திர பிரமாணம்

சாத்திரப் பிரமாணம்  (Śāstra pramāṇam in Hinduism) இந்து சமயத்தில்  சாஸ்திரப் பிரமாணம் என்பது சரியான அறிவைத் தரும் கருவி எனப்பெயாராகும்.  புருஷார்த்தம் (மனிதர்களின் குறிக்கோள்கள்) , தருமம்  (சரியான நடத்தை), அர்த்தம்  (வாழ்க்கைகான பொருள் ஈட்டல்), காமம் (இன்பம்) மற்றும் வீடுபேறு  (மோட்சம்) பற்றிய அறிவுகள் சுருதி எனப்படும்  வேதங்கள் விளக்குகிறது..  ஸ்மிருதி : எனப்படும் பகவக் கீதை மற்றும்  தர்ம சாஸ்திரம்ங்களான, இதிகாசங்கள், புராணங்கள், ஆச்சாரம் (நல்ல பழக்கம்), மற்றும் ஆத்மஸ்துதி ("தன்னைப் பிரியப்படுத்துவது") ஆகியவற்றுடன் சேர்ந்து. இது பிரமாணத்தையும் (அறிவின் பொருள்) மற்றும் ஆதாரங்களையும் வழங்குகிறது. சனாதன இந்து தர்மம், தத்துவம், சடங்குகள் மற்றும் பழக்கவழக்கங்களில் வெளிப்படுத்தப்படுகிறது..

முதல் இரண்டு சந்தேகத்திற்கு இடமில்லாத ஞான ஆதாரங்கள் (பிரமாணம்), ஸ்ருதிப் பிரமாணம்  மற்றும்   ஸ்மிருதி பிரமாணம் ஆகியவைகள் இறுதி அல்லது உச்ச அதிகாரத்தை வைத்துள்ளது.

சொற்பிறப்பியல்
பிரமாணம் என்பது "ஆதாரம்" என்று பொருள்படும், மேலும் இது இந்திய தத்துவத்தின் ஒரு கருத்து மற்றும் துறையாகும். இந்த கருத்து சமஸ்கிருத வேர்களில் இருந்து பெறப்பட்டது, பிர (प्र), "வெளிப்புறம்" அல்லது "முன்னோக்கி" என்று பொருள்படும். மா (ma). பிரமா என்பது "சரியான கருத்து, உண்மையான அறிவு, அடிப்படை, அடித்தளம், புரிந்துகொள்வது" என்று பொருள்படும். .. எனவே பிரமாணம் என்பது "உண்மையான அறிவைத் தரும் கருவி என்பதைக் குறிக்கிறது.

சாஸ்திரப் பிரமாணம் என்பது பகவத் கீதை அத்தியாயம் 16, சுலோகம் 24ல் வெளிப்படுத்தப்பட்டுள்ளபடி, வேத சாஸ்திரங்களுக்கான அதிகாரத்தைக் குறிக்கிறது, அங்கு கிருஷ்ணர், அருச்சுனனுக்கு வேதத்தின் அதிகாரத்தைப் பின்பற்றும்படி கட்டளையிடுகிறார்:

என்ன செய்ய வேண்டும், எதைச் செய்யக்கூடாது என்பதைத் தீர்மானிப்பதில்  வேதங்கள் உங்கள் அதிகாரமாக (பிரமாணம்) இருக்கட்டும். வேத கட்டளைகள் மற்றும் போதனைகளைப் புரிந்துகொண்டு, அதற்கேற்ப இவ்வுலகில் உங்கள் செயல்களைச் செய்யுங்கள்

சுருதி, ஸ்மிருதி, ஆச்சாரம் மற்றும் ஆத்மதுதி ஆகியவை பவிசிய புராணம், பிரம்ம பர்வம், அத்யாயாயம் 7 இல் வெளிப்படுத்தப்பட்டுள்ளபடி, பாரம்பரிய இந்து தர்மத்தின் நான்கு ஆதாரங்களாகும்.

போதாயனர்,  பராசரர், வேதவியாசர், கௌதமர்,  வசிஷ்டர்,  ஆபஸ்தம்ப தர்மசூத்திரம் , மனுதரும சாத்திரம் , மற்றும் யாக்யவல்க்கியர்  போன்ற வேத கால முனிவர்கள் இந்தக் கருத்தைத் தங்கள் படைப்புகளில் கடைப்பிடித்துள்ளனர்.

வேதங்களால் நிராகரிக்கப்பட்ட இந்தியத் தத்துவத்தின் முக்கியப் பள்ளிகள் நாஸ்திக தத்துவங்களாக கருதப்பட்டது.

ஸ்மிருதி

அறிவைத் தரும் கருவிகளில் (பிரமாணம்) முதன்மையானதும், இறுதியானது சுருதி  ஆகும். சுருதிக்கு ஆசிரியர் எவரும் இல்லை. அவை தலைமுறைகளுக்கு வாய்மொழியாக கடத்தப்பட்டு  நிலையானவை.[14 ] ஸ்மிருதி என்பது இரண்டாம் நிலைப் படைப்பாகும், மேலும் இது இந்து சமயத்தில் சுருதியை விட குறைவான அதிகாரம் வாய்ந்ததாகக் கருதப்படுகிறது.

மேற்கோள்கள்

இந்து மெய்யியல் கருத்துருக்கள்
இந்திய மெய்யியல்
அமிர்தேசுவரர் கோயில், அமிர்தபுரம்

அமிர்தேசுவரர் கோவில் (Amrutesvara Temple)  அல்லது "அம்ருதேசுவரர்" என்றும் உச்சரிக்கப்படும் இது இந்தியாவின் கர்நாடக மாநிலம் சிக்கமகளூரு மாவட்டத்திலுள்ள சிக்மகளூர் நகரத்திற்கு வடக்கே 67 கிமீ தொலைவில் அமிர்தபுரம் என்னும் ஊரில் அமைந்துள்ளது. அமிர்தபுரம் தேசிய நெடுஞ்சாலை 206 இல் ஹாசனிலிருந்து 110 கிமீ தொலைவிலும், சிமோகாவிலிருந்து  50 கிமீ தொலைவிலும் அமைந்துள்ளது. இந்த கோவில் போசள மன்னன் இரண்டாம் வீர வல்லாளன் காலத்தில் பொ.ஊ. 1196 இல் கட்டப்பட்டது.

அம்ருதேஸ்வரர் கோவில் 

போசளக் கட்டிடக்கலைப்படி கட்டப்பட்ட இந்த ஆலயம், பரந்த திறந்த மண்டபத்துடன் கட்டப்பட்டுள்ளது. கோயிலின் அசல் வெளிப்புற சுவருடன் சமமான இடைவெளியில் வட்ட வடிவ வேலைப்பாடுகள் உள்ளன. கோயிலில் ஒரு விமானம் உள்ளது. எனவே இது ஒரு ஏககூட தனி சன்னதியாகக் கட்டப்பட்டுள்ளது. ஒரு மூடிய மண்டபம் உள்ளது, இது கருவறையை பெரிய திறந்த மண்டபத்துடன் இணைக்கிறது.

மண்டபத்தின் அமைப்பு மற்றும் அளவு பெலவாடி,  வீர நாராயண கோவிலைப் போன்ற சில வாஸ்து அம்சங்களைக் கொண்ட நடுத்தர அளவிலான போசளர் காலக் கோயிலாகும். திறந்த மண்டபத்தில் இருபத்தி ஒன்பது விரிகுடாக்கள் உள்ளன. மூடிய மண்டபத்தில் ஒன்பது விரிகுடாக்கள் உள்ளன. அவை தெற்குப் பக்கத்தில் ஒரு தனி சன்னதிக்குச் செல்கிறது. சன்னதி சதுர வடிவில் கட்டப்பட்டு அதன் மேல் விமானமு உள்ளது. இது கீர்த்திமுகங்கள், சிறிய அலங்கார கோபுரங்கள் ஆகியவற்றின் சிற்பங்களால் அலங்கரிக்கப்பட்டுள்ளது. மேற்கட்டுமானத்திற்கு கீழே, பொதுவாகக் காணப்படும் இந்து தெய்வங்களின் சிலைகள் இல்லை. சுவரின் அடிப்பகுதியில் ஐந்துவடிவமைப்புகள் உள்ளன. இது கலை விமர்சகர் போகேமாவின் கூற்றுப்படி "பழைய போசளர் பாணி" ஆகும். கருவறையை மூடிய மண்டபத்துடன் இணைக்கும் முன்மண்டபத்தின் மேல் உள்ள கோபுரத்தில் சிங்கத்துடன் சண்டையிடும் "சாலா" என்ற அசல் போசளச் சின்னம் உள்ளது.

தாழ்வாரத்திற்கு அருகில் உள்ள பெரிய கல்வெட்டு, இடைக்கால கன்னட கவிஞர் ஜன்னாவால் இயற்றப்பட்ட கவிதைகளைக் கொண்டுள்ளது.

மேற்கோள்கள்

இதனையும் காண்க 

 போசளர் கட்டிடக்கலை
 சிக்மகளூரு மாவட்டம்

குறிப்புகள் 
 Gerard Foekema, A Complete Guide to Hoysala Temples, Abhinav, 1996 
 Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)  , .

வெளி இணைப்புகள் 

Architectural marvel
பன்னிரண்டாம் நூற்றாண்டு இந்துக் கோயில்கள்
Coordinates on Wikidata
இரெபதி தாசு

இரெபதி தாசு (Rebati Das) இந்தியாவைச் சேர்ந்த ஓர் அரசியல்வாதியவார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். சலுக்பரி தொகுதியின் முன்னாள் அசாம் சட்டமன்ற உறுப்பினராக இருந்தார்.  நிதியமைச்சர் அச்சந்தா நியோக்கின் தாயாராகவும் , முன்னாள் அமைச்சர் நாகென் நியோக்கின் மாமியாராகவும் இரெபதி தாசு அறியப்படுகிறார்.

அரசியல் வாழ்க்கை 
1972  ஆம் ஆண்டு நடைபெற்ற அசாம் சட்டமன்றத் தேர்தலில் சலுக்பரிக்கான இந்திய தேசிய காங்கிரசு கட்சி வேட்பாளராக இரெபதி தாசு இருந்தார். அத்தேர்தலில் இவர் 8809 வாக்குகளைப் பெற்றார், மொத்த வாக்குகளில் இது 38.35%. ஆகும்.  இத்தேர்தலில் 3045 வாக்குகள் வித்தியாசத்தில் தனது சுயேச்சைப் போட்டியாளரை தோற்கடித்தார். 1978  ஆம் ஆண்டு நடைபெற்ற அசாம் சட்டமன்றத் தேர்தலில்  இவர் மறுதேர்தலை நாடினார். இத்தேர்தலில் இவர்  3550 வாக்குகளைப் பெற்றார். இது மொத்த வாக்குகளில் 8.67%. ஆகும்.  தேர்தலில் மூன்றாவது இடத்தைப் பிடித்தார். இத்தேர்தலில் சனதா கட்சி வேட்பாளர் இலக்சயதர் சவுத்ரி வெற்றி பெற்றார்.

மேற்கோள்கள் 

இறந்த ஆண்டு குறிப்பிடப்படவில்லை
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அசாமிய நபர்கள்
அசாம் சட்டமன்ற உறுப்பினர்கள்
அப்துல் பதின் கந்தகர்

அப்துல் பதின் கந்தகர்  (Abdul Batin Khandakar)  இந்தியாவைச் சேர்ந்த ஓர் அரசியல்வாதியாவார்.. 2021 ஆம் ஆண்டில் நடைபெற்ற அசாம் சட்டமன்றத் தேர்தலில் இந்திய தேசிய காங்கிரசு கட்சியின்  உறுப்பினராக அபயபுரி வடக்கு தொகுதியிலிருந்து இவர் அசாம் சட்டமன்றத்திற்குத் தேர்ந்தெடுக்கப்பட்டார்.

ஆரம்ப வாழ்க்கை மற்றும் கல்வி 
அப்துல் பதின் கந்தகர்  மறைந்த இப்ராகிம் அலி கந்தகரின் மகன் ஆவார். நாக்பூர் பல்கலைக்கழகத்தின் கீழ் உள்ள விசுவேசுவரய்யா பிராந்திய பொறியியல் கல்லூரியில் இளநிலை பொறியியல் பட்டம் பெற்றிருந்தார்.

மேற்கோள்கள் 

வாழும் நபர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அசாம் சட்டமன்ற உறுப்பினர்கள்